OpenLLM-France/wikimedia huggingface dataset:
# Ilet

L'Ilet - Илеть (rus) - és un riu de Rússia, un afluent per l'esquerra del Volga. Passa per les repúbliques de Marí El i del Tatarstan.
El riu neix a la zona oriental de la República de Marí El, a uns 10 km al sud de la vila de Mari-Turek. Flueix en direcció sud-oest per una vall boscosa. Uns 10 km al sud-est de la vila de Morki entra pel nord-oest a la República del Tatarstan. Després de 34 km per aquesta regió torna a endinsar-se cap al sud a Marí El. Després de rebre les aigües del riu Aixit pren direcció oest pel sud-est boscós de Marí El. A l'est de Krasnogorski s'uneix amb l'Iuixut, i prenen direcció sud - sud-oest.
Finalment a uns 5 km al nord-oest de Voljsk s'uneix al Volga, que forma aquí el límit entre les repúbliques de Marí El i de Txuvàixia.
El riu, de 204 km de llargària i amb una conca de 6.471 km², roman glaçat generalment des de mitjans de novembre a mitjans d'abril.
# Huracà d'Okeechobee de 1928

L'huracà d'Okeechobee de 1928 altrament conegut com a huracà San Felipe II, va ser un huracà mortífer que colpejar les illes de Sotavent, Puerto Rico, les Bahames i Florida el setembre de la temporada d'huracans de l'Atlàntic de 1928. Va ser el segon huracà de categoria 5 en l'escala d'huracans de Saffir-Simpson registrat a l'Atlàntic després de l'huracà de Cuba de 1924. Fins al 2008, ha estat l'únic huracà que ha colpejat Puerto Rico amb una intensitat categoria 5 i és un dels deu huracans més intensos que han fet recalada als Estats Units.

## Referències

* ↑ Mújica-Baker, Frank. "Huracanes y Tormentas que han afectadi a Puerto Rico". : 11, Estado Libre Asociado de Puerto Rico, Agencia Estatal para el manejo de Emergencias y Administracion de Desastres [Consulta: 30 agost 2010] Arxivat 2015-09-24 a Wayback Machine. «Còpia arxivada». Arxivat de l'original el 2015-09-24. [Consulta: 31 agost 2010].
* ↑ «Station History». National Weather Service. Arxivat de l'original el 2010-08-09. [Consulta: 30 agost 2010].
# Olivet cendré

L'Olivet cendré o Cendré d'Olivet és un formatge francès originari d'Olivet al costat del Loiret, al departament homònim.
Aquest formatge s'elabora amb llet de vaca a la primavera, quan té més gust. En aquest moment, les vaques es troben a les pastures de les granges que hi ha al costat del riu. Té un gust delicat gràcies a la gran qualitat de la llet que s'utilitza.
El formatge s'afina almenys un mes (millor si són dos) en cendra de carbó, antigament era cendra de tòries de vinya. Es conserva en aquesta cendra fins que es pot consumir, que és el temps de la verema. Gràcies a la cendra, la crosta pren un color gris i una olor agradable a terra.

## Vegeu també

* Olivet bleu

## Enllaços externs

* Olivet Cendré a CheeseCom
# Olla aranesa

L'olla aranesa (ola aranesa, dita a tort òlha aranesa, en occità) és una ollada d'escudella amb carn d'olla típica de la Vall d'Aran. Es fa amb mongetes seques, patates, fideus, verdures, carn de porc, de vedella, de pollastre i de gallina, pilota i botifarra negra. Es tracta d'un plat de muntanya que destaca pel seu alt valor calòric provinent de la carn i derivats. L'elaboració és molt semblant a la de l'olla barrejada.
Cada any se celebra al Pla de Beret Era Òlhada, una fira gastronòmica en la qual diversos restaurants ofereixen degustacions d'olla aranesa.

## Referències

* ↑ catalanisme, puix que en tot el gascó i l'occità el mot autèntic és ola
* ↑ «Val d'Aran». Generalitat de Catalunya, 2002.
* 1 2 «La Olla aranesa, sabrosa razón para conocer el Valle de Arán» (en castellà). 20minutos.es, 13-11-2014 [Consulta: 17 octubre 2015].
* ↑ La guia RACC de Catalunya 2005. Barcelona: La Vanguardia, octobre 2004, p. 39. ISBN 84-96149-36-6.
# Factor estimulant de colònies de granulòcits i macròfags

El factor estimulant de colònies de granulòcits i macròfags (GM-CSF, de l'anglès Granulocyte-macrophage colony-stimulating factor), també conegut com a factor estimulant de colònies 2 (CSF2), és una glicoproteïna monomèrica secretada per macròfags, limfòcits T, mastòcits, cèl·lules NK, cèl·lules endotelials i fibroblasts que funciona com una citocina. Els analògics farmacèutics de GM-CSF que es produeixen de manera natural s'anomenen sargramostim i molgramostim.
A diferència del factor estimulant de colònies dels granulòcits, que promou específicament la proliferació i maduració de neutròfils, el GM-CSF afecta més tipus de cèl·lules, especialment els macròfags i els eosinòfils.

## Referències

* 1 2 3 GRCh38: Ensembl release 89: ENSG00000164400 - Ensembl, May 2017
* 1 2 3 GRCm38: Ensembl release 89: ENSMUSG00000018916 – Ensembl, May 2017
* ↑ «Human PubMed Reference:». National Center for Biotechnology Information, U.S. National Library of Medicine.
* ↑ «Mouse PubMed Reference:». National Center for Biotechnology Information, U.S. National Library of Medicine.
# Olympus E-520

L'Olympus E-520 (Olympus Evolt E-520 a Amèrica del Nord) és una càmera rèflex digital amb un sensor Live MOS de deu megapíxels fabricada per Olympus Corporation, adherida al sistema Four Thirds i, per tant, compatible amb altres objectius del mateix sistema. Anunciada al maig de 2008 com la successora de l'Olympus E-510, inclou tecnologia de detecció de rostre, autofocus amb pre-visualització per pantalla, control de flaix sense fils i tecnologia d'ajust d'ombres. A més té una pantalla una mica més gran que l'E-510 i una major velocitat de ràfega.
La E-520 utilitza el seu propi sistema patentat de «filtre d'ones supersòniques» (SWF) per a espolsar el sensor durant l'encesa o quan l'usuari ho vulgui. Aquest sistema elimina en gran manera el problema de l'acumulació de pols (partícules) en la superfície del captor.

## Vegeu també

* Olympus E-620

## Referències

* ↑ «Olympus E-520 (EVOLT E-520) Specs» (en anglès). Dpreview.
* ↑ «E-520» (en japonès). Olympus. Arxivat de l'original el 2021-09-06. [Consulta: 6 setembre 2021].
# Olympus E-620

L'Olympus E-620 (Olympus Evolt E-620 a Amèrica del Nord) és una càmera rèflex digital amb un sensor Live MOS de dotze megapíxels fabricada per Olympus i adherida al sistema Four Thirds, per la qual cosa és compatible amb altres objectius del mateix sistema.

## Característiques

Aquesta càmera combina les característiques de l'Olympus E-520 (estabilització d'imatge), l'E-420 (mida petita) i l'E-30 (sensor de 12 Mpx, LCD articulada i autofocus millorat).
La càmera la comercialitzava Olympus com la DSLR més petita del món amb estabilitzador d'imatge integrat. Té una mida de 130 mm × 94 mm × 60 mm i pesa 500g amb la bateria.
Com amb totes les càmeres Four Thirds, té un factor de retall de 2
A més de vendre's només com a cos de càmera, l'E-620 estava disponible amb tres configuracions d'objectius:
* Zuiko 14-42mm f/3,5-5,6
* Zuiko 14-42mm i el Zuiko 40-150mm f/4-5,6
* Zuiko 25mm f/2.8 pancake
A diferència de l'E-420 i l'E-520, per aquest model existeix una empunyadura de bateria dissenyada per Olympus, l'HLD-5. L'E-620 també té la seva pròpia carcassa submarina, la PT-E06, submergible fins a 40 metres.

## E-600

L'agost de 2009, Olympus va anunciar una versió de lleugerament més senzilla de l'E-620, aquest model es deia E-600 i només estava disponible al mercat nord-americà. Les característiques que no estan presents a l'E-600 són els botons de funció il·luminats i tots els filtres artístics menys quatre.

## Galeria

* Empunyadura HLD-5
* Botons il·luminats
* Pantalla LCD articulada

## Referències

* ↑ Biometrics—Advances in Research and Application: 2013 Edition: ScholarlyBrief. ScholarlyEditions, p. 94–. ISBN 978-1-4816-8576-4.
* ↑ Tony Northrup. Tony Northrup's Photography Buying Guide: How to Choose a Camera, Lens, Tripod, Flash & More. Mason Press, Incorporated, 26 novembre 2014, p. 92–. ISBN 978-0-9882634-2-0.
* ↑ «Olympus E-620 (EVOLT E-620) Specs» (en anglès). Dpreview.
* 1 2 «Olympus E-620 - A First Cut» (en anglès). Wrotniak.

## Enllaços externs

* Lloc oficial Olympus Espanya E-620 Arxivat 2016-03-03 a Wayback Machine.
# Omfacita

L'omfacita és un mineral silicat de la classe dels inosilicats que pertany al subgrup dels clinopiroxens. Va ser descoberta l'any 1815 al complex metamòrfic de Münchberg a Francònia, Baviera, Alemanya. El seu nom deriva del grec i significa "raïm verd" pel seu color característic. Alguns sinònims que emprats per anomenar el mineral són: diopsidjadeïta, mayaïta o tuxtlita.

## Característiques químiques

És un inosolicat amb diferents elements a la seva estructura: calci, sodi, ferro i alumini. Pertany al grup dels piroxens (inosilicats de cadena simple) i dins d'aquest grup pertany al subgrup dels clinopiroxens, en el qual es classifiquen els piroxens que cristal·litzen en el sistema monoclínic.
En realitat és un terme mitjà de la solució sòlida augita-jadeïta-egirina, amb un contingut d'entre el 25% i el 75% de jadeïta (NaAlSi₂O₆) i d'enre un 75% i 25% d'augita ((Ca,Mg,Fe)₂(Si,Al)₂O₆) i d'entre el 0% i el 25% d'egirina (NaFe$^{3+}$Si₂O₆).
A més a més dels elements presents a la fórmula, pot contenir diferents impureses i en diferent quantitat: titani, crom, manganès, potassi, i aigua (en forma de grups hidroxil.

## Formació i jaciments

És un component primari i abundant de l'eclogita (roca metamòrfica), també és present en les xemeneies kimberlítques. També se sol trobar en ofiolita, així com en esquist blau associada amb glaucòfana.
Altres minerals associats poden ser granat, quars, cianita, corindó, hornblenda, escapolita i/o epidota.

## Referències

* ↑ Hurlbut, Cornelius S.; Klein, Cornelis, 1985, Manual of Mineralogy, 20th ed., pp. 398 - 405, John Wiley and Sons, New York ISBN 0-471-80580-7
* ↑ Handbook of Mineralogy
* ↑ Mindat.org
* ↑ Webmineral data
* Omfacita, mindat.org.
* Omfacita, webmineral.com.
* Manual de l'omfacita, Mineral Data Publishing.
# Omfalitis

L'omfalitis és una inflamació del melic i els teixits circumdants, sovint acompanyada de secrecions pudents. En general desapareixen després d'uns dies, després de l'aplicació de desinfectants i ungüents de peròxid d'hidrogen, però de vegades pot evolucionar d'una manera que pot ser greu, i es poden formar quists que s'hagin de treure quirúrgicament.
Una forma diferenciada d'omfalitis és l'omfalitis del nadó.

## Referències

* ↑ «omfalitis». Enciclopèdia Catalana, S.A.. Arxivat de l'original el 2016-03-03. [Consulta: 25 octubre 2014].
# Omloop Het Nieuwsblad 2009

L'Omloop Het Nieuwsblad 2009 va ser la 64a edició de l'Omloop Het Nieuwsblad. Es disputà el 28 de febrer de 2009 sobre un recorregut de 204,4 km amb sortida i arribada a Gant. La cursa formava part de l'UCI Europa Tour amb una categoria 1.HC. El 2008 el diari Het Volk, organitzador de la cursa, va ser comprat pel diari Het Nieuwsblad i aquest li canvià el nom, sent la del 2009 la primera com a Omloop Het Nieuwsblad.
El vencedor fou el noruec Thor Hushovd (Cervélo TestTeam), que s'imposà a l'esprint en un nombrós grup que arribà a meta. Kevin Ista (Agritubel) i Joan Antoni Flecha (Rabobank ProTeam) completaren el podi.

## Classificació final

| | Cilista | Equip | Temps |
| 1 | Thor Hushovd (NOR) | Cervélo TestTeam | 4h 47' 45" |
| 2 | Kevin Ista (BEL) | Agritubel | m. t. |
| 3 | Joan Antoni Flecha (CAT) | Rabobank ProTeam | m. t. |
| 4 | Greg Van Avermaet (BEL) | Silence-Lotto | m. t. |
| 5 | Marcus Burghardt (GER) | Team HTC-High Road | m. t. |
| 6 | Frédéric Amorison (BEL) | Landbouwkrediet-Colnago | m. t. |
| 7 | Andreas Klier (GER) | Cervélo TestTeam | m. t. |
| 8 | Heinrich Haussler (GER) | Cervélo TestTeam | m. t. |
| 9 | Niki Terpstra (NED) | Team Milram | m. t. |
| 10 | Tom Boonen (BEL) | Quick Step | m. t. |

## Referències

* ↑ «2009 » 64th Omloop Het Nieuwsblad (1.HC)». [Consulta: 3 març 2016].
* ↑ Omloop Het Volk changes name a cyclingnews.com (11 de gener de 2009)
* ↑ «Hushovd, en Het Volk». El Mundo Deportivo, 01-03-2009, pàg. 48 [Consulta: 3 març 2016].
# Omloop Het Nieuwsblad 2014

L'Omloop Het Nieuwsblad 2014 va ser la 69a edició de l'Omloop Het Nieuwsblad. Es disputà l'1 de març de 2014 sobre un recorregut de 198 km amb sortida i arribada a Gant. La cursa formava part de l'UCI Europa Tour amb una categoria 1.HC.
La cursa es disputà sota forts aiguats i vent i el vencedor final fou l'anglès Ian Stannard (Team Sky), que s'imposà a l'esprint al seu company d'escapada, Greg Van Avermaet (BMC Racing Team). Completà el podi el noruec Edvald Boasson Hagen, company d'equip al Sky.

## Equips

L'organització convidà a prendre part en la cursa a onze equips World Tour i deu equips continentals professionals:
* equips World Tour: AG2R La Mondiale, Belkin Pro Cycling Team, BMC Racing Team, Team Europcar, FDJ, Garmin-Sharp, Giant-Shimano, Team Katusha, Lotto-Belisol, Omega Pharma-Quick Step, Team Sky
* equips continentals professionals: GW Erco Shimano, Bretagne-Séché Environnement, CCC Polsat Polkowice, Cofidis, IAM Cycling, MTN Qhubeka, NetApp-Endura, RusVelo, Topsport Vlaanderen-Baloise, Wanty-Groupe Gobert

## Classificació final

| | Cilista | Equip | Temps |
| 1 | Ian Stannard (GBR) | Team Sky | 4h 49' 55" |
| 2 | Greg Van Avermaet (BEL) | BMC Racing Team | m. t. |
| 3 | Edvald Boasson Hagen (NOR) | Team Sky | + 24" |
| 4 | Sep Vanmarcke (BEL) | Belkin Pro Cycling Team | + 24" |
| 5 | Niki Terpstra (NED) | Omega Pharma-Quick Step | + 24" |
| 6 | Jempy Drucker (LUX) | Wanty-Groupe Gobert | + 1' 34" |
| 7 | Taylor Phinney (USA) | BMC Racing Team | + 1' 34" |
| 8 | Dries Devenyns (BEL) | Giant-Shimano | + 1' 34" |
| 9 | Egoitz García (ESP) | Cofidis | + 1' 34" |
| 10 | Arnaud Démare (FRA) | FDJ | + 1' 34" |

## Referències

* ↑ «2014 » 69th Omloop Het Nieuwsblad Elite (1.HC)». [Consulta: 28 febrer 2016].
* ↑ «Stannard gana la Omloop Het Nieuwsblad, primera clásica del año». El Mundo Deportivo, 28-02-2015 [Consulta: 28 febrer 2016].
# Omloop Het Volk 1953

L'Omloop Het Volk 1953 va ser la novena edició de l'Omloop Het Volk. La cursa es va disputar el 8 de març de 1953 amb inici i final a Gant. El vencedor fou Ernest Sterckx.

## Classificació general

| Posició | Ciclista | Temps |
| 1 | Ernest Sterckx (BEL) | 6h 07' 00" |
| 2 | Maurice Mollin (BEL) | + 0" |
| 3 | Marcel Ryckaert (BEL) | + 0" |
| 4 | Claude Rouer (FRA) | + 0" |
| 5 | Gerard Buyl (BEL) | + 0" |
| 6 | Henri van Kerckhove (BEL) | + 0" |
| 7 | Valentin Petry (FRG) | + 0" |
| 8 | Alfons Vandenbrande (BEL) | + 0" |
| 9 | René Mertens (BEL) | + 0" |
| 10 | Edward Peeters (BEL) | + 0" |

## Referències

* ↑ «Omloop Het Nieuwsblad (HC)». BikeRaceInfo. [Consulta: 12 febrer 2018].
* ↑ «1953 Omloop Het Volk (HC)». BikeRaceInfo. [Consulta: 12 febrer 2018].
* 1 2 «9ème Het Volk 1953». Memoire du cyclisme. Arxivat de l'original el 8 de desembre 2004. [Consulta: 8 març 2018].
* ↑ «1953 Omloop Het Nieuwsblad». First Cycling. [Consulta: 12 febrer 2018].
# Omloop van het Hageland

L'Omloop van het Hageland és una cursa ciclista femenina que es disputa anualment als voltants de Tielt-Winge, a Bèlgica, des del 2005. Forma part del calendari de la Unió Ciclista Internacional.
L'any 2021 no es va disputar degut a la pandèmia del COVID-19.

## Palmarès

| Any | Vencedor | Segon | Tercer |
| 2005 | Ludivine Henrion | Ilse Geldhof | Anja Nobus |
| 2006 | Ilse Geldhof | Anja Nobus | Karen Steurs |
| 2007 | Louise Moriarty | Yolandi Du Toit | Lieve Koninkx |
| 2008 | Liesbet De Vocht | Birgit Söllner | Ilse Geldhof |
| 2009 | Andrea Bosman | Martine Bras | Mascha Pijnenborg |
| 2010 | Emma Johansson | Martine Bras | Grace Verbeke |
| 2011 | Emma Johansson | Adrie Visser | Sjoukje Dufoer |
| 2012 | Lizzie Armitstead | Pauline Ferrand-Prévot | Elisa Longo Borghini |
| 2013 | Emily Collins | Shelley Olds | Emma Johansson |
| 2014 | Lizzie Armitstead | Emma Johansson | Audrey Cordon |
| 2015 | Jolien D'Hoore | Chantal Blaak | Sara Mustonen |
| 2016 | Marta Bastianelli | Leah Kirchmann | Lotta Lepistö |
| 2017 | Jolien D'Hoore | Chloe Hosking | Sarah Roy |
| 2018 | Ellen van Dijk | Chloe Hosking | Jolien D'Hoore |
| 2019 | Marta Bastianelli | Lotta Lepistö | Leah Kirchmann |
| 2020 | Lorena Wiebes | Marta Bastianelli | Emma Norsgaard |
| 2021 | suspesa | suspesa | suspesa |
| 2022 | Marta Bastianelli | Emma Norsgaard | Floortje Mackaij |
| 2023 | Lorena Wiebes | Marta Bastianelli | Audrey Cordon-Ragot |
| 2024 | Kristen Faulkner | Mischa Bredewold | Pfeiffer Georgi |

## Referències

* ↑ «Teams confirmed for 2022 Omloop van het Hageland» (en anglès). Mathew Mitchell; procyclinguk, 30-12-2021. [Consulta: 6 març 2022].

## Enllaços externs

* Pàgina Oficial
* Palmarès a cqranking.com
* Palmarès a cyclingarchives.com
# OnCodines Trail

L'OnCodines trail és una cursa per equips que recorre diversos municipis del Vallès Oriental i el Moianès. És una activitat esportiva solidària que recull donacions per a la Fundació OncoVallès. La primera edició es va celebrar el 21 de març del 2020 i va consistir a córrer 70 kilòmetres o caminar-ne 55.
La segona edició es va celebrar el 2 d'abril del 2022, hi van participar 83 equips i es van recollir 80.000 €. El 15 d'abril del 2023 es va celebrar la tercera edició amb uns 130 equips, recaptant més de 130.000 €, a més de celebrar-se una versió infantil, el 4 de març, la Petita OnCodines. La quarta edició es va celebrar el 13 d'abril del 2024, amb rècord de participació de 227 equips, 1300 persones i 200.744 € de recaptació, i tres recorreguts diferents.
Lluís Vilalta i Jordi Franquesa, promotors d'OnCodines trail, van rebre el premi Vallesans de l'any 2021 com a organitzadors de la cursa.

## Referències

* ↑ NacióManresa. «L'OnCodines Trail suma els 20 primers equips inscrits al repte esportiu solidari de córrer 70 quilòmetres o caminar-ne 55». [Consulta: 15 abril 2023].
* ↑ «El segon Oncodines Trail recapta més de 80.000 euros per la recerca contra el càncer». El 9 nou. [Consulta: 15 abril 2023].
* ↑ «L’OnCodines Trail viu una quarta edició de rècords tant de participació com de recaptació». Ona Codinenca, 16-04-2024. [Consulta: 18 abril 2024].
* ↑ «L’Oncodines Trail d’aquest any ja bat rècords de participació». El 9 nou. [Consulta: 15 abril 2023].
* ↑ NacióGranollers. «Tot a punt per la tercera edició de l'OnCodines Trail, que frega els 140 equips». [Consulta: 15 abril 2023].
* ↑ «L’OnCodines Trail aconsegueix un marcador final de 200.744€». Ona Codinenca, 29-04-2024. [Consulta: 6 maig 2024].
* ↑ «L'OnCodines Trail 2024 tindrà tres recorreguts». VOTV. [Consulta: 18 abril 2024].
* ↑ «Lluís Vilalta i Jordi Franquesa, d’OnCodines, vallesans de l’any 2021». el9nou.cat. [Consulta: 6 maig 2024].

## Enllaços externs

* https://www.oncovalles.cat/
* https://www.oncodinestrail.cat/
# Onanista de Pompeia

L'onanista de Pompeia és el nom amb el qual es coneix una de les víctimes de l'erupció del Vesuvi del 24 d'agost de l'any 79 dC. El 2017, la seva imatge petrificada es va fer viral quan el professor Massimo Osanna, director del Parc Arqueològic de Pompeia, va penjar la fotografia de les seves despulles a les xarxes socials. La fotografia mostra la figura d'un home, solidificada per l'acció de la lava, aparentment nu, amb les mans als genitals, les cames relaxades i el cap lleugerament inclinat cap enrere. Els primers comentaris després de publicar la fotografia suggerien que la lava hauria sorprès a aquesta persona en un moment de plaer onanista, si bé les investigacions científiques posteriors van contradir aquestes primeres interpretacions i els acudits que es van fer més tard. Segons Pier Paolo Petrone, antropologo que va estudiar durant diverses dècades les víctimes del Vesuvi, l'individu de la imatge hauria mort per l'acció del flux piroclàstic, amb els braços i cames flexionades a causa de la calor extrema, la qual probablement va arribar als 260 graus Celsius. La majoria de les víctimes humanes trobades a Pompeia mostren sovint els braços i cames en posicions estranyes, a causa de la contracció dels seus pulmons i com a conseqüència de l'efecte de la calor en els seus cossos després de morir. Molt probablement, la postura d'aquesta víctima es deu al fet que l'home va tractar d'adoptar una posició de seguretat o defensa com acte reflex, si bé en els pocs segons en què es va produir la seva mort no va tenir temps per a cobrir-se completament.

## Referències

* ↑ de 2017, 5 de Julio. «La verdad detrás de la foto del llamado "onanista de Pompeya"» (en espanyol europeu). [Consulta: 26 setembre 2021].
* ↑ Digital, Periodista. «La imagen ‘masturbándose’ de este hombre petrificado en Pompeya se ha hecho viral» (en castellà), 05-07-2017. [Consulta: 26 setembre 2021].
* 1 2 «La ciencia desmiente la historia del napolitano que se masturbaba durante la erupción del Vesubio» (en castellà). El Mundo, 07-07-2017. [Consulta: 26 setembre 2021].
* 1 2 «El onanista de Pompeya» (en castellà). Crònica. Arxivat de l'original el 2021-09-26. [Consulta: 26 setembre 2021].
* 1 2 3 «El 'onanista' de Pompeya» (en castellà). La Verdad, 05-07-2017. [Consulta: 26 setembre 2021].
* ↑ «La escabrosa verdad detrás del llamado "onanista de Pompeya" cuya fotografía se viralizara en redes (Fotos)» (en castellà). Tiempo 26, 05-07-2017. Arxivat de l'original el 2021-09-26. [Consulta: 26 setembre 2021].
# Ondansetró

L'ondansetró és un fàrmac utilitzat per a prevenir la nàusea i el vòmit causats per la quimioteràpia del càncer, la teràpia de radiació o la cirurgia. També és eficaç per parar els vòmits i les nàusees provocades per la gastroenteritis. Té poc efecte en el vòmit causat per la cinetosi. S'administra via oral, per injecció intramuscular o intravenosa.
Els efectes secundaris comuns inclouen la diarrea, estrenyiment, mal de cap, somnolència i picor.

## Referències

* 1 2 3 «Ondansetron Hydrochloride». The American Society of Health-System Pharmacists. Arxivat de l'original el 3 maig 2016. [Consulta: 11 febrer 2017].
* ↑ Hanif, Hamza; Jaffry, Hassam; Jamshed, Fatima; Amreek, FNU; Kumar, Naresh «Oral Ondansetron versus Domperidone for Acute Gastroenteritis Associated Vomiting in Young Children». Cureus, 11, 9, pàg. e5639. DOI: 10.7759/cureus.5639. ISSN: 2168-8184. PMC: 6822884. PMID: 31700742.
* ↑ Schnadower, D; Finkelstein, Y; Freedman, SB «Ondansetron and probiotics in the management of pediatric acute gastroenteritis in developed countries.». Current Opinion in Gastroenterology, 31, 1, 1-2015, pàg. 1–6. DOI: 10.1097/mog.0000000000000132. PMID: 25333367.
* ↑ Freedman, SB; Ali, S; Oleszczuk, M; Gouin, S; Hartling, L «Treatment of acute gastroenteritis in children: an overview of systematic reviews of interventions commonly used in developed countries.». Evidence-based child health : a Cochrane review journal, 8, 4, 7-2013, pàg. 1123–37. DOI: 10.1002/ebch.1932. PMID: 23877938.
* ↑ Sutton, M; Mounsey, AL; Russell, RG «FPIN's Clinical Inquiries. Treatment of motion sickness.». American Family Physician, 86, 2, 15-07-2012, pàg. 192–5. PMID: 22962932.

## Enllaços externs

* U.S. National Library of Medicine: Drug Information Portal – Ondansetron